สุริยัน ศ.รุ่งวิสัย

สุริยัน ศ.รุ่งวิสัย  อดีตแชมป์โลกในรุ่นซูเปอร์ฟลายเวท (115 ปอนด์) ของสภามวยโลก (WBC) ชาวไทย มีชื่อจริงว่า สุริยัน ไขกัญหา (ชื่อเล่น: ไมค์) เกิดเมื่อวันที่ 2 มีนาคม พ.ศ. 2532 ที่อำเภอสีคิ้ว จังหวัดนครราชสีมา

**ประวัติ**
สุริยันขึ้นชกมวยสากลอาชีพครั้งแรกเมื่อ 31 กรกฎาคม พ.ศ. 2549 ชนะคะแนน ยอดดอย ศิษย์เส่ย จากนั้น ขึ้นชกชนะเป็นส่วนใหญ่ เคยชกแพ้คะแนน เนตร ศศิประภายิม และชนะคะแนนเทพฤทธิ์ ก่อเกียรติยิม จน พ.ศ. 2552 จึงได้ครองแชมป์ WBC เอเชียรุ่นฟลายเวท ต่อมา สุริยันได้ชิงแชมป์โลกรุ่นฟลายเวท (112 ปอนด์) WBC เมื่อเป็นฝ่ายแพ้คะแนนไปแบบเอกฉันท์จาก พงษ์ศักดิ์เล็ก ศิษย์คนองศักดิ์ นักมวยชาวไทยรุ่นพี่ เมื่อปี พ.ศ. 2553
หลังจากนั้น สุริยันเลื่อนขึ้นไปชกในรุ่นซูเปอร์ฟลายเวท และขึ้นชิงแชมป์โลกรุ่นนี้ของสภามวยโลก สุริยันได้แชมป์โลกมาจากการเอาชนะคะแนนแบบเป็นเอกฉันท์ 12 ยก จาก โตมัส โรฆัส นักมวยชาวเม็กซิกัน ในวันที่ 19 สิงหาคม พ.ศ. 2554 ที่อำเภอเมืองศรีสะเกษ จังหวัดศรีสะเกษ โดยชนะไปด้วยคะแนน 115-114, 116-112 และ 117-111  และป้องกันตำแหน่งไว้ได้ 1 ครั้ง สุริยัน เสียแชมป์โลกไปในการป้องกันตำแหน่งครั้งที่ 2 เมื่อเป็นฝ่ายแพ้คะแนนไปอย่างเอกฉันท์ต่อ โยตะ ซาโต นักมวยชาวญี่ปุ่น ถึงที่กรุงโตเกียว ประเทศญี่ปุ่น เมื่อวันที่ 27 มีนาคม พ.ศ. 2555  โดยในยกที่ 3 สุริยันเป็นฝ่ายถูกกรรมการนับ 8 ถึง 2 ครั้งด้วยกัน รวมระยะเวลาการครองแชมป์โลก 8 เดือน 8 วัน เทียบเท่ากับ พเยาว์ พูนธรัตน์ นักมวยรุ่นพี่ที่เป็นแชมป์โลกในรุ่นนี้ สถาบันนี้เช่นเดียวกัน
จากนั้น สุริยันเลื่อนขึ้นไปชกในรุ่นแบนตัมเวท ได้ครองแชมป์ WBC เอเชียรุ่นแบนตัมเวทในพ.ศ. 2555 ต่อมาในวันที่ 22 ตุลาคม พ.ศ. 2557 สุริยันได้โอกาสชิงแชมป์โลกอีกครั้ง ที่กรุงโตเกียว ในฐานะรองแชมป์โลกอันดับ 1 กับแชมป์โลกรุ่นแบนตั้มเวท (118 ปอนด์) WBC  ชินสึเกะ ยามานากะ เจ้าของตำแหน่งชาวญี่ปุ่น ซึ่งสุริยันเป็นฝ่ายเสียเปรียบรูปร่างอย่างมากทั้งส่วนสูงและช่วงชก และเป็นฝ่ายถูกนับ 8 ไปทั้งหมด 3 ครั้ง ในยกที่ 7, 8  และถูกตัดคะแนนไปอีก 1 ครั้งในยกที่ 9 ก่อนที่จะถูกชกลำตัวลงไปให้กรรมการนับ 8 เป็นครั้งที่ 3 จึงเป็นฝ่ายแพ้คะแนนไปอย่างขาดลอย 110-114, 108-116 และ 109-115 และต่อมาในวันที่ 30 เมษายน พ.ศ. 2559 ก็ได้มีโอกาสชิงแชมป์เข็มขัดเงินในรุ่นแบนตั้มเวท WBC กับ อันเซลโม โมเรโน นักมวยชาวปานามา ที่สังเวียนโรเบร์โตดูรันอาเรนา ในกรุงปานามาซิตี ประเทศปานามา เพื่อชิงสิทธิในการชิงแชมป์ในรุ่นเดียวกันนี้ต่อไป ก็ปรากฏว่าเป็นฝ่ายแพ้คะแนนไปด้วยคะแนน 111-116 และ 110-117 2 เสียง โดยเป็นฝ่ายถูกนับ 8 ในยกที่ 2 ด้วย หลังจากนั้น สุริยันขึ้นชกอีกไม่กี่ครั้ง โดยขึ้นชกครั้งสุดท้ายเมื่อ พ.ศ. 2560 ชนะน็อค ทอมมี เซราน จากอินโดนีเซีย

**ชื่ออื่น**
สุริยัน นครหลวงโปรโมชั่น
*สุริยัน ป.โชคชัย
*แสนศักดิ์น้อย อ.เมืองแกลง (ชื่อมวยไทยและมวยสากลช่วงต้น)

**เกียรติประวัติ**
 แชมป์ WBO ASIA-PACIFIC YOUTH รุ่นไลท์ฟลายเวท
** ชิง 4 มิถุนายน 2550 ชนะคะแนน เฮรี่ อามอล () ที่ ระยอง
** สละแชมป์- แชมป์ WBC ASIA รุ่นฟลายเวท 
** ชิง 26 กุมภาพันธ์ 2552 ชนะคะแนน อิร์ฟาน โอกะห์ (อินโดนีเซีย) ที่ สนามกีฬากองทัพอากาศ (ธูปะเตมีย์) ต.คูคต อ.ลำลูกกา จ.ปทุมธานี
** ป้องกันแชมป์ครั้งที่ 1, 17 กรกฎาคม 2552 ชนะน็อคยก 2 จอห์น บีน่า (อินโดนีเซีย) ที่ ตลาดกลางลาดสวาย ต.ลาดสวาย อ.ลำลูกกา จ.ปทุมธานี
** ป้องกันแชมป์ครั้งที่ 2, 16 พฤศจิกายน 2552 ชนะน็อคยก 3 ออกัส ซิตูโมรัง (อินโดนีเซีย) ที่ จังหวัดอ่างทอง
** ป้องกันแชมป์ครั้งที่ 3, 24 ธันวาคม 2553 ชนะคะแนน ทากาชิ คูนิชิเกะ (ญี่ปุ่น) ที่ มหาวิทยาลัยราชภัฏศรีสะเกษ ต.โพธิ์ อ.เมืองศรีสะเกษ จ.ศรีสะเกษ- แชมป์ WBC ASIA รุ่นซูเปอร์ฟลายเวท (2555-ปัจจุบัน)
** ชิง 2 ตุลาคม 2555 ชนะน็อคยก 4 ริคกี้ มานูโฟ (อินโดนีเซีย) ที่ จังหวัดนนทบุรี
** ป้องกันแชมป์ครั้งที่ 1, 25 มิถุนายน 2556 ชนะคะแนน เรนซ์ ลลากัส () ที่ ศูนย์การค้าเดอะมอลล์นครราชสีมา ต.ในเมือง อ.เมืองนครราชสีมา จ.นครราชสีมา
** ป้องกันแชมป์ครั้งที่ 2, 6 กันยายน 2556 ชนะน็อกยก 6 ดาลี่ บาซาเดร้ (ฟิลิปปินส์) ที่ สโมสรทหารอากาศ ถ.พหลโยธิน แขวงคลองถนน เขตสายไหม กทม.
** ป้องกันแชมป์ครั้งที่ 3, 21 มกราคม 2557 ชนะคะแนน เฟอร์นันโด โอคอน (ฟิลิปปินส์) ที่ โรงเรียนวัดกลางคลองสาม ต.คลองสาม อ.คลองหลวง จ.ปทุมธานี
** ป้องกันแชมป์ครั้งที่ 4, 7 มีนาคม 2557 ชนะน็อคยก 2 อัลเบิร์ต อัลคอย (ฟิลิปปินส์) ที่ ห้างสรรพสินค้าไทวัสดุ สาขาสุขาภิบาล 3 ถ.รามคำแหง แขวงมีนบุรี เขตมีนบุรี กทม.
** ป้องกันแชมป์ครั้งที่ 5, 16 พฤษภาคม 2557 ชนะน็อคยก 7 เฟอร์นันโด โอคอน (ฟิลิปปินส์) ที่ ท่าน้ำปากเกร็ด ใต้สะพานพระราม 4 ต.ปากเกร็ด อ.ปากเกร็ด จ.นนทบุรี
** ป้องกันแชมป์ครั้งที่ 6, 19 ธันวาคม 2557 ชนะน็อคยกที่ 1 โทนี่ อารีม่า (อินโดนีเซีย) ที่ ร้านอาหารกินปูซีฟู้ด ตำบลบ้านคลองสวน อำเภอพระสมุทรเจดีย์  จังหวัดสมุทรปราการ
** ป้องกันแชมป์ครั้งที่ 7, 10 มิถุนายน 2558 ชนะน็อคยกที่ 2 โจม่าร์ ฟาจาร์โด้ (ฟิลิปปินส์) ที่ สวนน้ำไดโนวอเตอร์พาร์ค ขอนแก่น ศูนย์ค้าส่งประตูน้ำขอนแก่น ตำบลเมืองเก่า อำเภอเมืองขอนแก่น จังหวัดขอนแก่น
** ป้องกันแชมป์ครั้งที่ 8, 18 กันยายน 2558 ชนะน็อคยกที่ 2 ฟรานส์ ดาเมอร์ พาเลิ่ล (อินโดนีเซีย) ที่ ตลาดกลางลาดสวาย ตำบลลาดสวาย อำเภอลำลูกกา จังหวัดปทุมธานี
** ป้องกันแชมป์ครั้งที่ 9, 31 สิงหาคม 2559 ชนะRTDยกที่ 6 แมคเครีย แกนไดออนโค (ฟิลิปปินส์) ที่ อาคารอเนกประสงค์ วัดเกิดการอุดม ตำบลคลองสาม อำเภอคลองหลวง จังหวัดปทุมธานี- แชมป์โลกรุ่นซูเปอร์ฟลายเวท WBC (2554-2555)
** ชิง 19 สิงหาคม 2554 ชนะคะแนน โทมัส โรฮาส () ที่ เวทีมวยฅนเมืองศรี ศูนย์ OTOP อีสานใต้ บ้านดอนสั้น ต.โพนเขวา อำเภอเมืองศรีสะเกษ จังหวัดศรีสะเกษ
** ป้องกันแชมป์ครั้งที่ 1, 4 พฤศจิกายน 2554 ชนะคะแนน โนบูโอะ นาชิโระ () ที่ อาคารนิมิบุตร ภายในสนามกีฬาแห่งชาติ แขวงวังใหม่ เขตปทุมวัน กรุงเทพมหานคร
**เสียแชมป์, 27 มีนาคม 2555 แพ้คะแนน โยตะ ซาโต​ (ญี่ปุ่น) ที่ โครากูเอ็งฮอล โตเกียว - เคยชิงแชมป์ต่อไปนี้แต่ไม่สำเร็จ
** ชิงแชมป์เยาวชน WBO รุ่นฟลายเวท เมื่อ 7 เมษายน 2550 แพ้คะแนน ฮาเวียร์ มาลูลัน () ที่ บาเกียวคอนเวนชั่นเซ็นเตอร์ จ.เบ็นเกียว
** ชิงแชมป์เฉพาะกาล WBO ตะวันออกไกล รุ่นฟลายเวท เมื่อ 4 ตุลาคม 2551 เสมอกับ เฟอร์นานโด ลูมากัด (ฟิลิปปินส์) ที่ นากาสปอร์ตคอมเพล็กซ์ เมืองเซบู
** ชิงแชมป์ WBO เอเชียแปซิฟิก รุ่นฟลายเวท เมื่อ 11 ตุลาคม 2551 แพ้คะแนน จุน จินมัน () ที่ เมืองมาซาน 
** ชิงแชมป์โลกรุ่นฟลายเวท WBC เมื่อ 8 ตุลาคม 2553 แพ้คะแนน พงษ์ศักดิ์เล็ก ศิษย์คนองศักดิ์ ที่ ศรีสะเกษ
** ชิงแชมป์โลกรุ่นแบนตั้มเวท WBC เมื่อ 22 ตุลาคม 2557 แพ้คะแนน ชินสึเกะ ยามานากะ (ญี่ปุ่น) ที่ สนามกีฬาในร่มแห่งชาติโยโยงิ (2) โตเกียว
**ชิงแชมป์เข็มขัดเงินรุ่นแบนตั้มเวท WBC เมื่อ 30 เมษายน 2559 แพ้คะแนน อันเซลโม โมเรโน () ที่ โรเบร์โตดูรันอาเรนา ปานามาซิตี​ ประเทศปานามา

**อ้างอิง**

**แหล่งข้อมูลอื่น**
  สถิติการชก boxrec.com 
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นฟลายเวท
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์ ABCO
หมวดหมู่:แชมป์โลก WBC
หมวดหมู่:แชมป์ WBO เอเชีย
หมวดหมู่:บุคคลจากอำเภอสีคิ้ว